《致政张安卿承事挽词三首 其三》
宋代·祖德恭

重叹张夫子，神襟遽弗宁。摧山倾岳算，萎哲奄椿龄。

旧室惟图像，新阡但刻铭。何堪听歌挽，埋玉在幽坰。

作者简介：祖德恭，字肃之，上蔡（今属河南）人。无择侄。徽宗宣和三年（一一二一），通判邵州（《宋会要辑稿》职官六九之七）。曾因待知普州阙寓居安陆。事见《龙学文集》卷一六。今录诗三首。